Narva Linnavalitsuse _____

Korralduse nr _____

Lisa nr 1

Lisa nr 2  lepingule 26.09.1998.a (07.12.2005 uues redaktsioonis)
Narva Linna Arenduse ja Ökonoomika Amet, registrikood 75029524, asukohaga Peetri plats 3, 20308 Narva, keda esindab põhimääruse alusel Narva Linna Arenduse ja Ökonoomika Ameti direktor Georgi Ignatov, edaspidi nimetatud NAÖA.

ja 

JCDecaux Eesti OÜ, registrikood 10308263, asukohaga Tartu mnt 18, 10115 Tallinn, edaspidi nimetatud JCDecaux, volitatud esindaja Tilo Starke isikus, 

ja

Narva Linnavara- ja Majandusamet, registrikood 75029837, asukohaga Peetri plats 3, 20308 Narva, keda esindab põhimääruse alusel Narva Linnavara- ja Majandusameti direktori kt Arkadi Nikolajev, edaspidi nimetatud NLMA, 

edaspidi koos nimetatud lepinguosalised.

1.  KOKKULEPPE OBJEKT 

1.1.  Käesoleva lepingu lisa nr 2 alusel määravad lepinguosalised kindlaks Linna haldusterritooriumil linnateabe reklaamkonstruktsioonide (edaspidi nimetatud Linnateabekandjad) paigaldamise ja haldamise korra ning poolte õigused ja kohustused nimetatud konstruktsioonide paigaldamisel ja haldamisel.

1.2.  Linnateabekandjad käesoleva lepingu mõistes on valgustatud kolmekülgsed reklaamkonstruktsioonid, mille üks külg on ette nähtud Narva linna info, kultuuri- ja spordiürituste, sotsiaalreklaami ning linnakodanike teadete tasuta paigaldamiseks ja eksponeerimiseks.  Linnateabekandjate teised küljed on ette nähtud kommertsreklaami avaldamiseks. Linnateabekandja ühe külje reklaampind võib olla kuni 5 m2.

1.3. Kõikide käesoleva lepingu lisaga hõlmatud linnateabekandjad kuuluvad JCDecaux´ile ning nende ekspluateerimisest saadavast tulust teostab JCDecaux linnateabeplakatite tasuta eksponeerimist ning Linnateabekandja paigaldamist ning hooldust. 

2.  LINNATEABEKANDJATE PAIGALDAMINE

2.1. JCDecaux paigaldab 2006 aasta suve jooksul Linna haldusterritooriumile vähemalt 5 (viis)  Linnateabekandjat. Linnateabekandjate koguarv ei ole piiratud, kuid nende edasine paigaldus lepitakse eraldi lepinguosaliste poolt kokku arvestades turunõudlust. 

2.2.  Linnateabekandjate asukohad määratakse kokkuleppel arvestades lepinguosaliste huve ja normatiivaktide nõudeid.

2.3.  Linnateabekandjate valmistamise ning paigaldamise kulud kannab JCDecaux.

2.4.  Linnateabekandja konstruktsioon kooskõlastatakse lepinguosaliste vahel. 

2.5. Linnateabekandjate paigaldamiseks vajalike eelnevate haljastustööde ning kõnniteede plaatimise, asfalteerimise ning elektrisüsteemi liitumisega seotud kulud kannab NLMA. Linnateabekandja paigaldamisele järgnevate haljastus- ja muude käesolevas punktis nimetatud töödega seotud kulud kannab JCDecaux, kui sellised tööd on vajalikud seoses paigaldamise käigus haljastusele või kõnniteele tekitatud kahjudega.

2.6. Juhul, kui linnaehituslikult või liiklustehniliselt on otstarbekas Linnateabekandja ümberpaigaldamine, siis toimub see JCDecaux´i poolt NLMA kulul. Juhul, kui Linnateabekandja ümberpaigutamine toimub JCDecaux initsiatiivil, kannab ümberpaigutamise kulud JCDecaux.

Muudel juhtudel lepitakse ümberpaigaldamise kulude tasumiseks kokku igal konkreetsel juhul eraldi. Ümberpaigutamine ei toimu enne, kuni uus asukoht ei ole poolte vahel kooskõlastatud ning aktsepteeritud. 

3.  LINNATEABEKANDJATE  HALDAMINE

3.1.  Linnateabekandjaid haldab ja hooldab ning vastavad kulud, s.h. remondi, puhastuse ning plakatite paigaldamise kulud kannab JCDecaux.

3.2.  JCDecaux kohustub tagama Linnateabekandjate hea väljanägemise teostades või korraldades selleks visuaalset järelvalvet ning vajalikke jooksvaid puhastus- ning remonditöid. 

3.3. JCDecaux ei vastuta Linnateabe plakatite valmistamise ega trükkimise kulude eest.

3.4. Linnateabekandjate ümber ja läheduses oleva kõnnitee ja haljastuse heakorra eest vastutab ning vastavad kulud kannab NLMA. Linnateabekandjate hädavajalik valgustus loetakse osaks üldisest linnavalgustusest.

3.5.  Linnateabekandjate asukohad linnale kuuluval maal võimaldatakse JCDecaux´ile tasuta. JCDecaux Linnateabekandjad on vabastatud lepingu kehtivuse ajaks Narva linnas kehtivast reklaammaksust vastavalt Narva Linnavalitsuse korraldusele nr ________

3.6. NAÖA on õigus määratleda Linnateabe külgedel eksponeeritavad reklaamid. Kui tellimus Linnateabe eksponeerimiseks laekub otse JCDecaux´i, siis edastab JCDecaux selle NAÖA aktsepteerimiseks.

3.7. Linnateabe materjalide paigaldus toimub iga kahe nädala tagant 48 tunni jooksul. Reeglina toimub vahetus pühapäeval - esmaspäeval. Plakatid peavad olema JCDecauxile edastatud vähemalt 5 päeva enne plakati vahetuse algust. Linnakodanikud saavad paigaldada oma reklaami omal algatusel lehtedel formaatiga kuni A4 ainult Linnateabekandja metalliga kaetud küljele. Linnakodanike teate tühjendamine teostab JCDecaux oma kulul üks kord kuus.

3.8. Linnateabeplakatid peavad olema korrektselt kujundatud ega tohi sisaldada kommertsreklaami, va linnakodanike enda teated suuruses kuni A4.

3.9. JCDecaux ´il on õigus avaldada Linnateabekandjate kommertsreklaamikülgedel reklaami vastavalt Reklaamiseaduse nõuetele.

4.  MUUD TINGIMUSED

4.1.  Käesoleva Lepingu lisas reguleerimata küsimuste korral lähtutakse 26.09.1998.a (07.12.2005.a uus redaktsioon) lepingus sätestatust.

4.2. Lepinguosaliste rekvisiidid:

Narva Linna Arenduse ja Ökonoomika Amet 

registrikood 75029524 

asukoht Peetri plats 3, 20308 Narva 

Tel: 359 9041, faks 359 9042

A/a 10220033898016

e-post: areng@narva.ee
Georgi Ignatov

Direktor

JCDecaux Eesti OÜ

registrikood 10308263 

KM reg nr EE100523005

asukoht Tartu mnt 18, 10115 Tallinn

Tel.: 630 9940, faks 630 9941

A/a 221011708303

e-post: info@jcdecaux.ee
Tilo Starke

Baltimaade tegevjuht

Narva Linnavara- ja Majandusamet 

registrikood 75029837 

asukoht Peetri plats 3, 20308 Narva

Tel: 359 9140, faks 

A/a 10220034431017

e-post: varamajandus@narva.ee
Arkadi Nikolajev

Direktor

